Read in English . Propju llum kompliet tinstema' l-kumpilazzjoni tax-xhieda b'rabta ma' Yorgen Fenech, li huwa akkużat b'involviment fl-assassinju tal-ġurnalista Daphne Caruana Galizia. X'kienu wħud mill-punti ewlenin? Ix-xhieda ta' Melvin Theuma dwar uħud mir-rekordings saret wara bibien magħluqa. Il-ġunalisti għamlu madwar sagħtejn jistennew barra l-awla. L-Ispettur Arnaud qal lil Theuma biex ma jsemmix ismijiet jekk ma jiftakarx eżatt il-persuna jew persuni. Il-Maġistrat tgħid li ma tippretendix li l-investigazzjonijiet f'Keith Schembri u Kenneth Camilleri għadhom għaddejjin. "Reġa' ġej għall-Whisky" – dan il-kliem jinstema' fir-rekording b'referenza għal Silvio Valletta. Theuma qal li hu kien staqsa lil Fenech jekk Valletta kienx se jitneħħa mill-investigazzjoni fl-assassinju u Fenech assigurah li dan ma kienx se jiġri. Johann Cremona se jintalab jixhed nhar it-Tnejn. 18:02 Il-blogg tal-lum jintemm hawn. Grazzi talli segwejtuna. 18:02 Wara nhar it-Tnejn, is-smigħ li jmiss se jsir it-Tnejn 22 ta' Ġunju. 17:55 Is-smigħ li jmiss huwa skedat għal nhar it-Tnejn fl-10am. 17:52 Il-Maġistrat Montebello qalet li l-Qorti ma tistenniex li l-investigazzjonijiet fil-każ ta' Keith Schembri u Kenneth Camilleri għadhom għaddejjin. 17:48 Johann Cremona se jintalab jixhed nhar it-Tnejn. L-Ispettur Keith Arnaud qal li fil-każ ta' Keith Schembri u Kennet Camilleri, il-Pulizija għandha bżonn aktar żmien biex tinvestiga ċertu informazzjoni. 17:47 Il-Qorti ordnat li r-rekordings jitnaddfu mill-background noise waqt il-konverżazzjoni bejn Theuma u Fenech. Il-Qorti se tinkariga sound engineer biex jagħmel dan. 17:41 Id-difiża qed titlob lill-Qorti biex il-kontro-eżami ta' Theuma jsir wara x-xhieda ta' Johann Cremona, Keith Schmebri u Kenneth Camilleri. 17:40 Il-Maġistrat Montebello qalet li l-kontro-eżami jista' jibda ladarba t-transcript ikun ikkoreġut. 17:39 Id-difiża qed tistaqsi l-Qorti jekk tistax tibda l-kontri eżami tagħha. 17:33 Ix-xhieda ta' Melvin Theuma tintemm hawn. 17:33 Theuma ma jiftakarx il-kliem li kien intqal. 17:18 Azzopardi qed jirreferi għal kelma partikolari fil-konverżazzjoni u Theuma talab li jerġa' jisma' r-rekording. 17:15 Hu u jistaqsi lil Theuma jekk jiftakarx lil Yorgen Fenech jgħidlu li Chris Cardona kien iddaħħal fi sptar f'Tas-Sliema għax instab jipponta arma tan-nar f'ħalqu. Theuma qal li ma jiftakarx. 17:07 L-avukat Azzopardi rrefera għal meta fir-rekording instema l-kliem li l-Fulu rċieva l-flus mingħandhom ukoll. Staqsieh jekk jistax jikkonferma min huma dawn il-persuni li qed jagħmel referenza għalihom. Theuma qal li kien qed jirreferi għal Cardona imma ma jafx jekk hemmx referenza għal persuni oħrajn li għandhom konnessjoni ma' Cardona. 17:05 Theuma qal li hu kien staqsa lil Fenech jekk Valletta kienx se jitneħħa mill-investigazzjoni fl-assassinju u Fenech assigurah li dan ma kienx se jiġri. 17:04 "Reġa' ġej għall-Whisky" – dan il-kliem jinstema' fir-rekording b'referenza għal Silvio Valletta. 16:59 Azzopardi staqsa lil Theuma jekk Valletta kienx jirċievi flixken tal-whisky minn Fenech biex dan jgħaddilu informazzjoni. 16:58 L-avukat Jason Azzopardi qed jistaqsi lil Theuma dwar ir-rekordings. 16:56 Melvin Theuma ma jiftakarx jekk f'Diċembru tal-2018, Silvio Valletta kienx għadu jservi bħala Assistent Kummissarju tal-Pulizija. 16:49 Il-konverżazzjoni tkompli bejniethom b'diskussjoni dwar l-assassinju u x'se jiġri fl-eventwalità li jinqabdu u Theuma jkun arrestat b'konnessjoni mal-assassinju. 16:45 Theuma qed jispjega kif waqt waħda mill-konverżazzjonijiet hu qal lil Fenech li huma jaf jiġu arrestati imma li Fenech kellu konnezzjonijiet biex joħorġhom minnha. 16:43 Il-Maġistrat Montebello qed tavża lill-avukati tad-difiża biex ma jikkummentawx waqt ix-xhieda ta' Theuma. 16:39 L-Ispettur Keith Arnaud kompla jinterroga lil Theuma. Theuma qal li ma jistax jiftakaw il-konverżazzjoni eżatta imma jinsab ċert li hija dwar l-assassinju. 16:30 L-avukati tad-difiża qed jgħidu li x-xhieda ta' Theuma ma tistax tibqa għaddejja għax mhux qed jiftakar il-fatti imma qed jassumi. 16:28 Fenech kien qal ma' Theuma li Silvio Valletta kien imur jiġbor il-whiskey ma' Fenech. 16:21 "M'għandekx lill-ieħor" – Theuma qal li b'dan il-kliem kien qed jirreferi għal Keith Schmebri hekk kif Fenech dejjem qallu li Keith Schembri qed jgħaddilu l-informazzjoni. 16:20 Melvin Theuma qal ukoll li dan qalulu Fenech. 16:19 Theuma qal li Azzopardi kien ġabar il-flus biex jgħaddihom lill-Koħħu. 16:17 L-avukat Arthur (Turu) Azzopardi jissemma f'konverżazzjoni bejn Fenech u Theuma. 16:11 Theuma qal lu hu seta' jiċċekkja ma' Johann Cremona jekk sabux il-mobile tiegħu fil-baħar ħdejn it-tinda tal-patata fil-Marsa. 16:08 Theuma qed jgħid li kien sorpriż li jisma' li l-Fulu rċieva flus mingħandhom ukoll. 16:06 Theuma qal li wara li reġa' sema r-rekordings fejn intqal il-kliem "mela ha (il-Fulu) l-flus min ghandhom ukoll" jista' jkun qed jirreferi għal Chris Cardona. 16:05 L-Ispettur Arnaud qal lil Theuma biex ma jsemmix ismijiet jekk ma jiftakarx eżatt il-persuna jew persuni. 16:04 Theuma qal li fir-rekording kien qed jirreferi għall-Fulu li seta' rieva flus mingħand xi ħadd ieħor iżda ma semmiex ismijiet. 15:59 Theuma qal li fir-rekordings staqsa lil Fenech jekk kinux irċevew il-flus mingħand l-oħrajn ukoll. 15:57 Theuma qal li d-diskursata saret f'Diċembru tal-2018 – ix-xahar meta Fenech tah il-flus biex imur vaganza. 15:51 Theuma qal li hu rrekordja konverżazzjoni waqt li kienu f'Portomaso. 15:45 Leħen ta' mara jinstema' fir-rekordings imma il-mara għadha ma ġietx identifikata. 15:44 Il-Qorti qed tisma' aktar rekordings ta' konverżazzjonijiet bejn Melvin Theuma u Yorgen Fenech. 15:42 Il-Maġistrat Montebello tidħol mill-ġdid fl-awla wara li l-qorti ordnat break ta' 10 minuti. 15:22 Il-midja ngħatat il-permess tidħol lura fl-awla 14:45 Il-bieb tal-awla huwa mgħasses mill-gwardjani tal-ħabs. 14:43 Il-familja Caruana Galizia u l-familja ta' Yorgen Fenech ukoll qed jistennew barra mill-awla. 14:41 Il-ġurnalisti għadhom qed jistennew barra l-awla. 14:36 Ix-xhieda ta' Theuma għadha għaddejja wara bibien magħluqa. 13:31 It-Tnejn, Theuma xehed li hu kien qal lil Fenech biex "jgħidilhom" biex ma jeliminawh. 13:29 Waqt is-smigħ li għadda, Theuma qal li hu kien konvint li Fenech u Keith Schembri riedu jeliminawh – jew billi joqtluh jew billi jwasslu li jeħel hu għall-assassinju. 12:58 Il-ġurnalisti għadhom qed jistennew barra mill-awla. 12:40 Ix-xhied ta' Theuma dwar ir-rekordings tal-lum se tinstema' wara bibien magħluqa. 12:39 Il-midja ntalbet toħroġ mill-awla. 12:37 Fis-smigħ li għadda, is-sensar tal-assassinju Melvin Theuma qal li fir-rekordings li fadal jinstemgħu hemm referenza għal Keith Schembri, iċ-Chief of Staff tal-eks Prim Ministru Joseph Muscat. 12:35 Arnaud qal li d-dettalji li jissemmew fir-rekordings għadhom qed jiġu investigati mill-Pulizija. 12:33 L-Ispettur Keith Arnaud qal li fir-rekordings hemm dettalji dwar suġġetti li mhux relatati. 12:32 L-avukati tad-difiża, il-parte civile u l-prosekuturi talbu biex il-Maġistrat Montebello tisma' r-rekordings wara bibien magħluqa. 12:30 Il-Qorti tissospendi s-smigħ għal ftit minuti. 12:27 MAdwar 30 ruħ jinsabu preżenti fl-awla 9, li hija awla relattivament żgħurda. Sfortunatament, id-distanza soċjali ma tixtax tkun osservata. Kulħadd liebes maskri jew visors. 12:26 Melvin Theuma jintalab jibda jixhed. 12:25 Il-Maġistrat Montebello daħlet fl-awla. 12:25 Iddaħħlu fl-awla aktar siġġijiet sabiex il-familja ta' Fenech tkun tista' tpoġġi fl-awla, kif ukoll għall-gwardjani tal-ħabs. 12:24 Yorgen Fenech huwa preżenti fl-awla. 12:23 L-awla hija mimlija. Il-qraba ta' Yorgen Fenech, li kienu jammontaw għal erba' ma tħallewx jidħlu kollha fl-awla. 12:22 Il-kumpilazzjoni tax-xhieda tal-lum suppost bdiet f'nofsinhar. 12:20 Bħalissa ninsabu preżenti f'awla 9. 12:17 Waranofsinhar it-tajjeb u merħba għal dan il-live blogg. Nicole Borg Fl-aħħar smigħ tax-xhieda li sar fit-8 ta' Ġunju ħareġ li: Is-sensar tal-assassinju jgħid li Keith Schembri u Silvio Valletta kienu jgħaddu l-informazzjoni lil Yorgen Fenech. Theuma qal li tant kien inkwetat li ried jitkellem ma' Matthew Caruana Galizia dwar kollox u anke mal-Arċisqof biex ifittex l-għajnuna u l-gwida. "Kont nippreferi nkun mejjet milli ngħix il-ħajja li kont qed ngħix. Kont depressed u anke Yorgen kien jaf li waqajt f'depression. In fatti, tani €5,000 biex imur btala," qal Theuma. Theuma xehed li jemmen li Keith Schembri huwa involut fl-omiċidju. Theuma qal li qatt ma ddiskuta l-qtil ma' Keith Schembri. L-Ispettur Arnaud jikkjarifika li Theuma staqsa lil Fenech biex ikellem lil Lawrence Cutajar, l-eks Kummissarju, biex ma jarrestawx lis-sieħba tiegħu u lit-tifla. "Kont ċert li Fenech u Schembri riedu jeħilsu minni" – Melvin Theuma "Ikkonkludejt li Keith Schembri kien involut fil-qtil" – Melvin Theuma Yorgen Fenech huwa rappreżentat mill-Avukati Dr Gianluca Caruana Curran, Dr Marion Camilleri u Dr Charles Mercieca. Il-Prosekuzzjoni qed titmexxa mill-Ispetturi Keith Arnaud u Kurt Zahra, assistiti mill-Avukat Ġenerali. L-Avukat Jason Azzopardi qed jidher parte civile għall-familja Caruana Galizia. Filmat: Miguela Xuereb .td_uid_3_5ee4d81cb083f_rand.td-a-rec-img{text-align:left}.td_uid_3_5ee4d81cb083f_rand.td-a-rec-img img{margin:0 auto 0 0}